
Jóságverseny 


egy hajdani másodikos illetlem 
gondolatai anyák napjám 


Kié a legjobb anyuka? Ugye, kissé butácska kérdés? Pedig 
egészen valódi. Igazi gyerek fejében fogant, alig két évvel 
ezelőtt. Az enyémben. 

Nem emlékszem már, milyen népszerűségnek örvendett 
akkoriban az , egy család, egy őrs" mozgalom úgy általában, 
de a mi őrsünkben határozottan sikere volt. Még fél év sem 
telt el, és ismertük őrsünk valamennyi anyukáját. 

Szerettük is őket egy kicsit. — 

Tán ezért jutott eszembe az a bizonyos kérdés. Hetekig 
töprengtem rajta magamban. Nem beszéltem meg 

a barátaimmal, mert valahogy illetleneknek találtam 

a gondolataimat: mi lenne, ha én nem a saját családomba 
születek, hanem, mondjuk Jutkáékhoz pottyanok, vagy —. 
Andrisék, Zsuzsiék visznek haza véletlenül a kórházból? 
Akkor, ugyebár Jutka, Andris vagy Zsuzsi édesanyja lenne 
az én anyukám. Akkor őket szeretném jobban a mostani 
anyukámnál. Mert, hogy most őt szeretem legjobban, afelől 
mindenki egészen bizonyos lehet. 

Olyanokat is gondoltam, hogy nem lenne-e jobb nekem 
másutt, mint nálunk. Komolyan fontolgattam esetleges 
előnyeimet. Jutkáéknál két bátyám is lenne, Andriséknál 
minden nap mesés süteményeket ehetnék Andris nagymamája, 
vagyis akkor az én nagymamám jóvoltából, Zsuzsiéknál 
pedig egy egész saját szobám lehetne, egyik falán óriási, 
fehér tapétával. A tapétára azt rajzolnék, amit csak akarok. 
Még el is nevetgéltem magamban azon, hogy apukám 
örökké papírtekercsekkel a hóna alatt mászkálna az Ápisz 
és a lakásunk között, anyukám meg egyszer csak sóhajtva 
közölné: gyerekek, hízik a fal! (Tudniillik, a telerajzolt falra 
mindig új, hófehér lapot ragasztanánk.) 

Végül mégis mindig arra a megállapodásra jutottam 
magammal, hogy úgy a legjobb, ahogy van. Miért? Mert, 
ha nem így lenne, akkor engem is ki kéne cserélni Jutkára, 
Andrisra vagy Zsuzsira. Másképp hogyan is nélkülözhetném 
anyukámat? Hogyan mondhatnám meg bárki másnak, 

ha este, jóval lefekvés után hívom, hogy nem vagyok 
szomjas vagy beteg, még csak nem is félek egyedül, mégis 
örülnék, ha most egy picit velem maradna. Az én saját, 
kicserélhetetlen anyukám ilyenkor nem kérdezi, miért 
hívtam, nem ámuldozik, hogy még mindig nem alszom. 
Egyszerűen csak megsimogat. Rám néz, de nem fürkészi 

az arcomat, betakar és félbehagyott olvasmányomat 
lapozgatja. Ettől valahogy rögtön el tudok aludni. 

Az én egyetlen, változatlan anyukámnak, például még akkor, 
két évvel ezelőtt elmondhattam illetlen gondolataimat. 
Tudtam, nem nevet ki értük. S most, hogy eszembe 
jutottak, újra örülök, hogy neki válogathatok virágokat. 
Máris Mária, őrsvezető-helyettes 

. Kányádi Sándor 
PF Májusi mondóka 
ÉL Kőről kőre bukfencezik 


a patak. E 
. Agról ágra röppenneka —£— - 
madarak. 


. Dombról dombra száll a szellő 
szaporán. 

Nyáj kolompol a szelíd domb 
oldalán 


e 


. Benépesül. Zeng, zsibong a 

. nagy határ, 

. kapaélen jár táncot a 

Ég a munka. Mindenkinek 
a van. 

Csak a juhász s a pacsirta 

furulyázgat gondtalan. 


Csanádi Hmre 
Miájusdícsérő 


Május 
. mosolygó, 
. békák torkát 


megoldó, ; k 
.győö irág-nyitogató, 
. cserebogár-zúgató, — 


fára cseresnyét! 


e Iőésgú 
Sdge e. kezet 8: 56 ps 


Közeledett május utolsó vasárnap- 
ja. Amíg Jutkára vártak az iskolaud- 
varon, az Ezeregy őrs kitalált egy 
csatakiáltást. Egész rövidet, de jól le- 
hetett kiabálni: , Nem búcsúzunk 
Jutkától!" Ezt gyakorolták. Amikor 
meglátták Jutka fekete haját és vörös 
nyakkendőjét, elhallgattak. A csa- 
takiáltást ugyanis maguknak talál- 
ták ki, nem Jutkának. 


Leültek a sportpálya szélén az 
egyik hosszú padra. A pályát nézték. 
Itt lesz majd az avatás. 


— Remélem, vasárnap mindnyá- 
jan megkapjátok a vörös nyakken- 
dőt — nézett végig Jutka az ezer- 
egyeken. — Milyen hamar elmúlt ez 
az év! 


Az ezeregyek a lábukat lóbázták. 
Valami kaparta a torkukat. Pedig 
egész nap alig fértek a bőrükbe, örül- 
tek a tavasznak, az úttörőavatásnak, 
a közeledő vakációnak, annak, hogy 
együtt vannak. Most meg csak ülnek 
itt, kukán. 


— Azért veled, ugye, jövőre is ta- 
lálkozunk? — bökte ki Ági azt, 
amire mindnyájan gondoltak. 

— Persze — bólintott Jutka. — 
Jövőre még idejárok. Örsvezetőt már 
magatok közül kell választanotok. 
Nem lesz könnyű dolgotok. 

— Miért? — kérdezte Zoli. 

— Mert többen is alkalmasak 
vagytok őrsvezetőnek. Én is nehezen 
tudnék választani. 

— Maradj te! — tört ki Ági. — 
Csak tudnám, miért nem maradhatsz 
te! 

— Nem maradhatok, és nem is 
maradnék — válaszolta Jutka. — 
Hiszen jövőre már ti is úttörők vagy- 
tok, felsőtagozatosak. Magatoknak 
kell dönteni, mit vállaltok, mit csi- 
náltok, mire vagytok képesek. Ha 
mégis segítségre van szükségetek, ott 
a raj, ott a csapat, lesz kihez fordul- 

Janikovszky Éva 
RBeszélmi kell a többiekkel! 


notok. De meg kell szoknotok az 
önállóságot, a felelősséget. 

— Ez jó és én örülök is neki — 
mondta Eszter —, de te azért hiá- 
nyozni fogsz. Mindig úgy érzem, 
egyedül vagyunk nélküled. 

Jutka egy pillanatig hallgatott. 
Az ezeregyek arra gondoltak, talán 
neki is kaparássza valami a torkát. 
De a hangján nem érződött semmi, 
amikor megszólalt: 

— Először is, nem fogok hiányoz- 
ni nektek, mert gyakran találkozunk. 
Akkor is vissza akarok jönni, ami- 
kor már KISZ-tag leszek, ifivezető- 
nek. Másodszor meg, hogy lennétek 
egyedül! Ti vagytok az Ezeregy őrs. 
Még sose jutott esztekbe, hogy leg- 
alább tízezer ilyen őrs van, mint ti, 
de lehet, még több. Csupa veletek 
egyidős pajtás, lehettek százezer- 
egyen is! Persze az egyik ezt szereti 
játszani, a másik amazt, az egyik 
könnyebben tanul, a másik nehezeb- 
ben, az egyik jobb körülmények kö- 
zött él, a másik szűkösebben, mégis 
összeköt benneteket valami, még- 
hozzá nagyon erősen. Az, hogy vala- 
mennyien itt éltek, hogy valameny- 
nyien úttörők vagytok, hogy vala- 
mennyien most vagytok tíz évesek, 
és valamennyien egyszerre lesztek 
húsz meg harminc évesek is. Érti- 
tek? Együtt fogtok felnőni és akár- 
hol dolgoztok, ezeregy szakmában, 
együtt kell majd megoldanotok min- 
dent és együtt fogtok örülni annak, 
amit sikerült jól megcsinálnotok. 

— Ennyien vagyunk? — csodál- 
kozott Misi. 

— Még sokkal többen! — Jutka 
egészen kipirult. — Hiszen nemcsak 
magyar úttörők vannak! Gondoljá- 
tok el, hány veletek egyidős pajtás 
lehet a Szovjetunióban! És Bulgáriá- 
ban, Csehszlovákiában, Jugoszláviá- 
ban, Lengyelországban, az NDK- 
ban, Romániában! És ott van Mon- 
gólia, Korea, Vietnam és Kuba! Fel 


sem tudom sorolni, hogy még hány 
országban vannak úttörők: Angliá- 
ban és az afrikai Kongóban, Finn- 
országban és Ausztriában, velük is 
egyszerre lesztek felnőttek. És rátok 
lesz bízva a világ sorsa. 


— Az egész világé? — kérdezte 
megilletődötten Ildi. 


— A földé meg azoké a bolygóké, 
ahova majd eljutunk — mondta Csa- 
ba. 


— És mi lesz ránk bízva? — kér- 
dezte Bori. 


— Hogy háború lesz-e vagy béke, 
hogy nyugodtan élhetnek-e az em- 
berek vagy teli félelemmel — folytat- 
ta Jutka. — Hogy lesz-e mindenki- 
nek munkája, elég ennivalója, ren- 
des lakása, hogy éhezni és koldulni 
fognak-e a gyerekek Afrikában és 
Indiában vagy megtanulnak írni-ol- 
vasni, hogy meg tudjátok-e védeni a 
természetet, vagy hagyjátok kipusz- 
tulni a fákat, a növényeket, a hala- 
kat, a madarakat, tovább szennye- 
zitek-e vagy megtisztítjátok a folyók 
és tengerek vizét. És arról is nektek 
kell gondoskodnotok, hogy legyen 
elég energia, amivel hajtják a gépe- 
ket, amivel világítanak és fűtenek, 
legyen elég szántóföld és lakóház és 
kórház és iskola és óvoda és bölcsőde 
és vasút és hajó és repülő, és hogy 
az emberek megértsék egymást és ne 
csak magukra gondoljanak, hanem 
a másikra is. 


— Ez mind ránk lesz bízva? — 
kérdezte Ági. — Hiszen ez borzasztó 
nehéz, akármilyen sokan vagyunk is! 


— Borzasztó nehéz — mondta 
Jutka — de szerintem izgalmas és 
csudaszép is. Nemcsak nektek kell 
csinálni, hanem nekünk is, akik most 
vagyunk tizenhárom évesek, és mi is 
rengetegen vagyunk. Ott vannak 
még a tizenkét meg tizenegy évesek 
és a tizenöt-tizenhat évesek is. Mi 
mindnyájan egyszerre leszünk fel- 


nőttek, minden a mi közös gondunk 
lesz! 

— Hát hogy lehet ennyi minden- 
hez érteni? — kérdezte Csaba. — 
Nem lehet mindenki tudós vagy mi- 
niszter, hogy mindent tudjon! 

— Persze hogy nem — szólt közbe 
Misi —, az nem is volna jó. Szerin- 
tem el kell osztanunk magunk kö- 
zött, ki mihez ért. Mert mást kell 
tudnia annak, aki automata gépek- 
kel dolgozik és mást annak, aki kom- 
bájnon ül. Aztán kell olyan, aki ba- 
romfit tenyészt, borjút nevel. És a 
lovakhoz mennyire kell érteni! Sze- 
rintem az úgy lesz, hogy az egyik 
autóbuszokat gyárt, a másik hidat 
épít, a harmadik olajkutat fúr, a ne- 
gyedik gyümölcsöst telepít, az ötö- 
Ces 

Az ezeregyek úgy folytatták, mint- 
ha versenyeznének : 

— Utakat épít, alagutat fúr! 

— Házakat gyárt, vonatot vezet! 

— Betegeket gyógyít, gyerekeket 
tanít! 

— Ruha is kell meg cipő és játék, 
a gyerekeknek! És szép új áruházak, 

. ahol mindent lehet kapni! 

— Rádió és tévé, és háztartási gé- 
pek, és úgy kell megcsinálni, hogy ne 
romoljanak el! 


— És enni is kell — mondta Zoli 
— gondoljátok csak el, mi minden 
kell egy ebédhez vagy vacsorához! 

Az ezeregyek elgondolták, mert 
már közeledett a vacsoraidő. Igazán 
sok élelmiszer jutott az eszükbe. 

— Van, amit külföldről kell majd 
hozatnunk — töprengett Ági. — Pél- 
dául a kakaót, az nálunk nem terem. 

— Előbb talán földgázt meg vas- 
ércet meg olajat, az mégis fontosabb 
és egyikből sincs elég! — szólt közbe 
Dani. — Majd éppen a kakaóval 
kezdjük! 

— Akármivel kezded, ahhoz pénz 
kell vagy olyan áru, amiért cserébe 
adják — mondta Bori. — Majd meg 
kell beszélni a többiekkel. 

— Hűha — sóhajtott fel Ildi — 
ennyi mindent kell csinálnunk... 
Pedig én virágkertészetben szeretnék 
dolgozni, mint anyu. 

— Virágis kell — mondta Jutka — 
és színház és könyv, zene és kép, új 
városok parkokkal és szobrokkal, 
sok szökőkúttal. Minden kell, ami 
szép. j 

— Meglesz — ígérte Zoli. — Majd 
megbeszéljük a többiekkel is, hogy 
ki mit csinál. 


— A beszélgetést meg a barátko- 
zást már most kezdhetitek — mond- 


ta Jutka. — Nyáron a táborban, meg 
ősszel, ha ötödikesek lesztek, keres- 
setek barátokat! Másik városból 
másik megyéből vagy akár másik or. 
szágból! 


— És hogyan kell kezdeni a ba- 
rátkozást? — kérdezte Ildi, 

— Eppen az Ezeregy őrs ne tud- 
ná! — nevetett Jutka. — Ti maga- 
tokról meséltek nekik, ők meg nektek 
magukról. Levelezhettek, megláto- 
gathatjátok egymást, összebarátkoz- 
tok. De ezen most már mindenki ott- 
hon törje a fejét, mert késő van. Men- 
jünk. 

— Jutka! — kiáltott fel Ági, ami. 
kor már kiértek a kapun, — . Elfelej- 
tettük a Nemzetközi Gyermeknapot 
pedig ma arról akartunk beszélgetni! 

Jutka roppant titokzatos arcot vá- 
gott. 


— Az is lehet, hogy elfelejtettük, 
de mégis arról beszélgettünk — 
mondta. 

Ági hiába faggatta, hogy hogyan 
beszélhettek arról, ha egyszer elfe- 
lejtették, többet nem mondott. Mert 
Jutka mindig makacs volt, ha azt 
akarta, hogy az ezeregyek gondol- 
kozzanak. 

Mert másképp hogyan is bízhat- 
nák rájuk a világ sorsát? 


A kíváncsi kisvonat 


Kit-kat, Száz szemével Tovább zötyög, 
zötyög, sokat lát: zakatol. 

zakatol, fűben Megint megáll 
mindig megáll futkosó hangyát, — valahol — 
valahol. fenyó csúcsán Előtte a Balaton. 
zár cinegét, ; 

Hoz sé fülesbagolyt, Mint hattyúk 
Pp kék lepkét, a tavon ált, 
integet; ; 5; 

; barna mókust úsznak 
— Hadd utazzunk .. MEg 
1 tölgy alatt, fehér vitorlák. 
teveled! c 
szürke nyulat, 
— Kit-kat-kit, mint szalad... C 2 


nem tehetem, 
tömérdek a 
gyerekem. 


Tovább 
zötyög, 
zakatol, 
újra megáll 


valahol, 


É; a parton 
mennyi sátor! 
Tarka, 

vidám sátortábor. 


— Kit-kat — 
szól a kisvonat: 
— Flértem a 
célomat. 


Tovább én már 
nem megyek! 
Végállomás, 
gyerekek! 


lagyimir Lifsic 


A feltaláló és a nagymama 


A világon annyi mindent Szépen, gyorsan végzi dolgát, 
feltaláltak előttem! ide-oda zakatol, 

Hajóval járnak a vízen, s mikor tiszta lesz a konyhánk, 
esernyő véd esőben. visszamegy és kikapcsol... 
Feltalálták a karórát, — De amíg e csodagépet 

fel a pontos mérleget, feltalálod, lustaság, 

a szamovárt, a sodrófát, fogj egy seprűt, ne csak nézzed, 
öngyújtó lobbant tüzet. hogy söpör a nagymamád! 


Szálló csoda fejünk felett, 
suhan a gyors repülő... . 
Híres ember hogyan legyek? 


Mivel rukkoljak elő? 


Nem dicsőség, nem is pénz kell, 
a jó szívem hajt csupán.... 

, A / aj bi a ö8 ey 14 
Tudom már! Egy söpr ő-gi ppel 
lepem meg a nagymamám! 
All majd a konyhasarokban, 
s ha meglát egy porszemet, 
máris ugrik és legottan 
szélsebesen sepreget. 


Kovács Sándor fordítása 


[/ ) 
IN történt. 


Egészen pontosan egy nyári reggel. A Nyár azt állítja, 
Péter-Pál napján, a Futóbab viszont azt, hogy két nap- 
pal később. 

De nem az a fontos! Nem a két nap, hanem az, ami 
történt. 

Az, hogy a napraforgó azon a nyári reggelen felnézett 
az égre és felkiáltott : 

— Ó, de szép, de gyönyörű vagyok! 

Ezt a Futóbab meghallotta, valamicskét feljebb kú- 
szott a karón és körülnézett: hogy hát ki is az, aki olyan 
nagyon szépnek találja magát azon a tiszta, koranyári 
reggelen?! 

De nem látott mást, mint két-háromsornyi bóbiskoló 
petrezselymet, sárgarépát, karalábét, gyűrött levelű kel- 
káposztát, duzzadozó káposztafejeket, no meg retket. 

Egyszóval semmi olyat, amitől különösebben el lett 
volna ragadtatva. Már azt hitte, a reggeli szellő űz vele 
játékot, amikor közvetlen közelében újból felhangzott a 
kiáltás : 

— Ó, de szép, de gyönyörűséges vagyok! 

A Futóbab megdöbbent. 

— Nocsak! — mondta, azzal valamicskét megint fel- 
jebb kúszott a karón. Jól megkapaszkodott egy vékony 
repedésben, s alaposan szemügyre vette azt, aki má- 
sodszorra felkiáltott. ba 

A Tányéros-sárgaszirom volt az. Ő kiáltotta oda a vi- 
lágnak boldogan és ujjongva harmadszorra is: 

— Ó, de szép, de gyönyörűséges vagyok! — és köz- 


NOSVÉl egyre az eget nézte. 


sZ A N ? 


— Megbolondultál te, Tányéros-sárgaszirom?! — 
kérdezte bámészan a Futóbab. — Honnan veszed most 
azt egyszeriben, hogy szép vagy és gyönyörűséges? 

— Onnan, hogy látom — mondta örömmel a Tányé- 
ros-sárgaszirom, és nem vette le a szemét az égről. 

— Nocsak?! — A Futóbab izgalomba jött. Egy haj- 
szálnyit ismét feljebb kúszott a karón, hogy mégjobban 
szemügyre vehesse a Tányéros-sárgaszirmot, aki szép- 
szál-növésű, derék lakója volt a kertnek; s hogy kissé 
magasan hordta azt a kerek, sárgaszirmos fejét, igazán 
nem az ő hibája volt. 

Valójában a Tányéros-sárgaszirom szerény volt és ba- 
rátságos. Azonkívül jószívű; s ahány tollas-szárnyas jó- 
szág csk átrepült a kert fölött, az mind betért hozzá 
ezért, azért, valamiért, s ő mindnek készségesen odakí- 


, nálta a tányérját: hadd vegyen, hadd vigyen ki virág- 


port, ki magot, zsengén, vagy éretten, azon melegében. 
Szerette is mindenki. Mindenki a maga módján. De 
egyet azért észre vett a kert minden lakója: azt, hogy 
nem látta és nem hallotta őt nevetni még senki, soha. 
Még a Diófa sem, holott az vénségesen-vén volt már. 
Erről súgtak-búgtak is egymás között néhanapján. 

— Miért szomorú mindig a Tányéros-sárgaszirom? — 
tette fel a kérdést a petrezselyem. 

— És miért olyan hallgatag? — kérdezte a sárgarépa. 

— Talán a gyökerét rágja valami — szögezte le a re- 
tek. — Hallottam már ilyesmiről. 

A kelkáposzták azt állították, se ez, se az. Egyszerűen 
nem akar nevetni. A fejeskáposzták meg a fejüket rázva 
azt mondták: inkább nem tud! És ez nagy különbség. 
Mert aki nem tud nevetni, az nem örül semminek ezen a 
kerek világon! És ez baj. 

Ezt mindenki el is hitte. Gondolták, hogy annak, aki- 
nek akkora feje van, mint némely káposztának, bizo- 
nyára temérdek ész jutott. Egy kis ideig sajnálták azt, 
hogy a Tányéros-sárgaszirom nem örül semminek ezen 
a kerek világon, aztán megszokták, hogy így van, és nem 
is várta már senki, hogy nevessen. 

Ezért is hökkent meg úgy a Futóbab, amikor látta, 
hogy nevetve a keleti ég felé fordítja az arcát. S furdalni 
kezdte a kíváncsiság, mi lehet a csoda oka? És elöntötte 
a büszkeség, hogy ennek a rendkívüli eseménynek ő az 


egyedüli szemtanúja. Csak úgy dagadozott ettől a tu- 
dattól. Föl is repedt emiatt néhány duzzadó bimbója, és 


pillekönnyű, pipacsszín virágot bontott egyszeriben. " 


Nagy zavarban volt mégis. Sehogyan sem értette azt, 
amit a Tányéros-sárgaszirom mondott. 


Le 


Mert! Mi az, hogy látja magát?! És, ha látja, hát hol?! f 


je 


És egyáltalán! Hogyan láthatná magát bárki is akkor, a 


amikor szünet nélkül az eget bámulja?! 
Meg is mondta becsülettel: 


—. Ezt én nem értem. És jobb, ha őszintén megmon- 


dom, hogy egy jottányit sem változtál tegnap óta, kér- 
lek! Sőt! Hajszálra olyan vagy, mint tegnapelőtt, meg 
azelőtt. 

— Lehet — hagyta helyben a Tányéros-sárgaszirom.. 


Könnyen lehet. Így hát már tegnapelőtt, meg azelőtt is 
szép és gyönyörűséges voltam. Persze, ezt csak azóta tu- 
dom, amióta megláttam magamat. 

— No, de hol?! — faggatta a Futóbab izgatottan, 
mert ezt azért szerette volna tudni. — Hol?! Nem árul- 
nád el végre, kérlek? 

A Tányéros-sárgaszirom elárulta. 

. — Amikor a magasba néztem — mondta egyszerűen. 
És még azt is mondta, hogy nincs ebben az egészben 
semmi varázslatos, és hogy mindenki láthatja magát, aki 
csak tükörbe néz, és láthatná magát a Futóbab is, ha 
venné a fáradságot és megtenné. Aztán hozzátette: 

— Ha ennyire érdekel ez az egész, hát nyissad ki job- 
ban a szemedet! 

— Én kinyitom... — bizonygatta a Futóbab — és 
sok szemem van, azt elhiheted! Igaz, kicsit még gyön- 
gécskék, mert jobbadára még virágzom; de, ha ezer sze- 
mem volna is, akkor se látnék itt egy makula tükröt 
sem! Szerinted hol van? 

— Ott, ni! — A Tányéros-sárgaszirom az égre muta- 
! — tott. És nevetett. — Ott! Pontosan a fejünk fölött. Csak 
föl kell néznem, és látom magamat. Hát még most sem 
érted? Ó, ó, te Futóbab! Te nem veszel észre semmit! 

A Futóbab megzavarodott. Nagy zavarában aztán 
három újabb pipacsszín virágot bontott. Szégyenlősen 
motyogta : 

— Én... ebből az egészből annyit értek... hooogy 
amit észre kellett volna vennem, az ÉGEN látható. De. . . 
én nem látok ott mást, csak a NAP-ot. . . ; 

És akkor — legalább is a Futóbab úgy meséli — a 
Tányéros-sárgaszirom megrezzent. Ha kell, a Futóbab 
meg is esküszik erre! Mivel ő volt a szemtanú. Igaz, ez 
nem sokat nyom a latban; mert ki hiszi el azt, amit egy 
futóbab pletykál?!. . . 

Ám, így vagy úgy, a Tányéros-sárgaszirom egy pilla- 
nattal később felnevetett. 

— Csudát a napot látod, te! Ha igazán nagyra nyitnád 
végre a szemedet, láthatnád, hogy a magasból az én ar- 
com nevet vissza most. Mert az, amit te égnek nézel, ha 
nem tudnád, tükör. Én pedig azt nézem. És, mert egy 
leheletnyi bárányfelhő sincsen közte meg közöttem, így 
tisztán látom, milyen is vagyok. És örülök. Úgy találom, 
szép vagyok és gyönyörűséges ! Ezentúl szüntelenül nézni 
fogom magamat. a 

— Ó!. . . — a Futóbab elszörnyedt. — Üss a szádra, 
Tányéros-sárgaszirom, és nem mondj olyat, ami nem 
! igaz! A NAP az, ami a fejünk fölött ragyog! A NAP mo- 
.  solyog! Juuuj! Ha meghallja, miket locsogsz, még meg- 
. haragszik. És, ha megharagszik, elborul. Aztán nézhet- 
jük magunkat! 

.  — Ó, te! — A Tányéros-sárgaszirom nevetett. — Ó, 


Felvidéki András rajza 


e! Hát nem kerek-e a tányérom? 

B De..: az 
— És nem kerek-e az, amit a magasban látsz? 
TaDEss di 

— De... azok... . 
— És nem olyanok-e ott, a magasban is? 
— De... . ígen. . . 


— No, látod! S hogy ott, a magasban jobban ragyog 
és vakít, gondolom, azért van, mert ott több a fény, 
mint idelent, ahol én állok. 

Azzal a Tányéros-sárgaszirom elfordult a Futóbabtól. 
Megemelte az arcát. Mosolygott. És állt szótlanul, gyö- 
nyörködve abban, amit látott. 

— Nahát! — mondta a Futóbab, nem is tudom, mi- 
lyen hangon. — Itt most valami szokatlan történik, azt 


hiszem. — Sietve elsodródott a karóról. Odakúszott a 
retekhez. 
— Te, retek! — súgta sejtelmesen. — A Tányéros- 


sárgaszirom nevetett. 

— Nevetett?! — A retek elámult. Kijjebb bújt a föld- 
ből. Egészen belevörösödött az izgalomba. — És, ha 
szabadna tudnom, rád nevetett, vagy rajtad nevetett? 
Mert az nem mindegy, kérlek! — mondta egy kissé csí- 
pősen, mert bár szerette a Futóbabot, azért a reteknél 
soha nem lehetett tudni! . . . 


törődött a retek csípős megjegyzéseivel. — Ha hiszed, 
ha nem, az égre nevetett. 

— Netán napszúrást kapott? — érdeklődött a retek. 

— Netán. . . — motyogta zavartan a Futóbab, mivel 
ezt a szót eddig még nem ismerte. Ezért inkább ezt mond- 
ta: — Azt gondolom, ezt el kell mondanom a többiek- 
nek is. Mert nem árt, ha tudnak róla ! — azzal tovább fu- 
tott. 

— A Tányéros-sárgaszirom nevetett! — újságolta a 
petrezselyemnek, meg a sárgarépának. 

— Na, végre! — örült meg a petrezselyem. 

— Jól tette! — rikkantotta a sárgarépa. 

A karalábék hallgattak, a kelkáposzták meg össze- 
néztek és ezt mondták : 

— Akkor ennek nagy oka van. 

— Mondott is valamit? Megtudtad, hogy miért ne- 
vet? 

— De még mennyire! — A Futóbab izgett-mozgott. 
Csudára fontos valakinek hitte magát. Meg is mondta 
még azon melegében, nehogy később elvitassa tőle va- 
laki a dicsőséget: — Én vagyok ám a szemtanú! Nekem 
mondta, hogy miért nevet! Egyes-egyedül én mondha- 
tom meg nektek is! Azért nevet, mert örül. Bár a retek 
úgy véli, netán napszúrást kapott. 

S akkor váratlanul és kacagva lehajolt hozzájuk a Tá- 
nyéros-sárgaszirom. 

— Napszúrást?! Én?! — kérdezte olyan hangon, hogy 
elnémultak mind. Csak nagysokára találta meg a hang- 
ját a petrezselyem meg a sárgarépa. 

— Örülünk, hogy örülsz! . . . — ezt mondták. 

— De... minek örülsz voltaképpen? — kérdezték óva- 
tosan a kelkáposzták. 

— Hát annak, hogy elégedett vagyok — mondta egy- 
szerűen a Tányéros-sárgaszirom. — Annak, hogy meg- 
pillantottam magamat fönn, ott, abban a nagy, csillogó 
tükörben. 

— Juuuuuj! — borzadt el a Futóbab. — Ezt hagyd 
abba, kérlek! Mondtam már, hogy, ami a fejünk fölött 
vakít, az nem tükör, hanem ÉG. És, hogy amit benne 
látsz, az nem te vagy, hanem a NAP. 

— A NAP-nak hiszi magát?! . . . — ámult el a petre- 
zselyem meg a sárgarépa. 

— Csak nehogy ebből baj legyen! . . 
tan a kelkáposzták. 

— Mondom, hogy napszúrást kapott — szögezte le a 
retek. 


A karalábék hallgattak, de egy fejeskáposzta a fejét 
csóválva ezt mondta csöndesen: 

— Tévedett. 

— Tévedtem volna? — kérdezte a Tányéros-sárgaszi- 
rom ugyancsak csöndesen, de mosolygott. 

— Bizony — mondta a fejeskáposzta biztosan. A Nap, 
az Nap. És amíg világít, egyedüli az égen a felhőket le- 
számítva, persze. A Nap, az Nap. És tőle függ az élet. 
Tévedtél, Tányéros-sárgaszirom, bár nem csoda. Most, 
hogy közelebbről látlak, bevallom, hasonló vagy hozzá. 

— Úgy is jó — mosolyodott el a Tányéros-sárgaszi- 
rom. — Ha olyan biztosan tudjátok, hogy az ott fent az 
égen a Nap, hát elfogadom. De akkor én, itt, ahol állok, 
az ő tükre leszek. Mert én meg ő összetartozunk. És ne- 
vetek! Örülök annak, hogy láthatom. A ragyogása bol- 
doggá tesz engem. 

— És... nem lesz ebből valami baj? — aggodalmas- 
kodtak a kelkáposzták. 

— Ugyan! — mondta fejeskáposzta. — Hát kinek 
árt vele?! 

— Igaz. Kinek árt vele? — kuncogta a petrezselyem, 
meg a sárgarépa. 

Ezt a Futóbab is helyben hagyta. A karalábék hall- 
gattak, egyedül a retek tett afféle csípős megjegyzést, 
hogy: és akkor mi lesz, amikor a Nap a láthatár mögé 
bukik?! . . 

— Akkor?. . . — A Tányéros-sárgaszirom tűnődve a 
messzeségbe nézett, majd nagyon csöndesen ezt mondta : 
— Majd én is azt teszem, amit ő. Lehajtom a fejemet 
én is. 

— Szóval. . . ezután forogni fogsz majd a Nap után? 
— Meresztett nagy szemet a Futóbab. 

— Inkább úgy mondanám: követem. 

— De, hát akkor megváltozol! Más leszel, mint ami- 
lyen voltál — nyögték kétségbeesve a kelkáposzták. 

— Lehet. Akkor más leszek. 


— Csoda! Csoda! Nevezetes pillanat — súgta bor- 
zongva a sárgarépa meg a petrezselyem. 

Aztán egy pillanatra csönd lett. A Tányéros-sárga- 
szirom szólalt meg elsőnek. 

— Egyet azért tudnotok kell — mondta. Ha szótla- 
nul állok is a helyemen, boldog leszek. Ne aggódjatok! 
Boldog leszek, amíg a NAP-ot követhetem. 

A fejeskáposzta bólintott. 

— Te tudod — mondta, — Mindenkit az tesz bol- 
doggá, aminek örül. 

És, mert a fejeskáposzta tekintély volt a kertben, a 
többiek mind rábólintottak. 

A Tányéros-sárgaszirom halkan fölnevetett. Aztán, 
mintha búcsúzkodna, egyenkint mindenkinek odaintett. 
Egy pillanatig végignézett a kerten, majd lassan a ma- 
gasba fordította az arcát. Azontúl nem szólt egy szót 
sem. Némán állt. Mosolyogva. A NAP-ot nézte. Kö- 
vette, amerre járt. 

Azóta úgy nevezik: NAPRAFORGÓ. Hogy örül-e 
ennek? Ki tudja. A Futóbab bármire megesküszik, hogy 
a Tányéros-sárgaszirom nagyon szereti ezt a nevet; de 
ki hiszi el azt, amit egy futóbab pletykál?. . . 


. — súgták riad- 


A 
íj 


— Hunyadi István: Fakalyibám Akaliba RE S § 
Haj, lehetnék Akaliba, CNN 
Mlle ádn, viss 


még sincs párja Akaliba. 


Foszló kalács az eleje, Garai Péter: A két Pataki ! 


a tetején mézes-huszár , 
megcsillan mazsolaszeme, nös réten sétálgatott a 
. szalutál is, ahogy dukál. valaki, 


; . megkérdezett egy szép lovat: 
Kifordulok, befordulok, ? " Maga ki? 


fülembe nótáz a szunyog, 
horgolótű a fullánkja, A ló felelt: — Az én nevem — 
bőrömet is jan részes 


Vadméhek körülszállnak Az enyi vaj is pont ugyanúgy 


tökvirágban kapirgálnak, 
potrohájuk virágporral iz a ló kell, ilyen cell, 
megan, szórják porcukorral. ataki! 


tnvelem jössz! No, hát akkor 
pata 


Van ott zsája, meg büdöske, 
szagát se állhatja Böske, 
bér: pitypang, tollkarmantyú, tüstént megyünk, indulunk már, 


úszkálok, mint hótoll-hattyú. - Pataki! 
Seregel a tavi-ruca, ) És a réten hallatszott, hogy 


ség al jea pataki, 
köröz avag se penkáj pata 
se szuronya , se puskája, Ea 


alga Tas. hi e FAN ] Pp aki; 
halra les, nem haluskára. I "al ; .v pataki. a 


Költöznek már a vadlibák 

itthagyom a fakalyibát. a 

Nád lakója messze ellát, 
glengeti kócsaftőllát. 


A MI VILÁGUNK 


sl. Pásztor L. Puncagnorov 11 éves, Mongólia 

). Én és a házam Szorocskina Kira 6 éves, Szovjetunió 
3. Ausztria — békében él Schmid Ursula 10 éves, Ausztria 
14. Fiú és lány Dutkowska Anna 9 éves, Lengyelország 

5. Bivalypásztor Le Thi Hong Van 7 éves, Vietnam 

TOLDD ME 


TALÁLMÁNNYAL! 


A tanításnak már rég vége, a fo- 
lyosón mégis nagy a nyüzsgés. Egy 
gyerek épp a csapatvezető karjába 
fut. : 


— Hová, hová? 


— Én is szeretnék elmenni a táj- 
házba! 


— Ebédeltél már? 

— Igen. 

— Anyukád tudja, hol vagy, és 
mikor mész haza? 

— Igen. 

— Akkor jöhetsz. 


A gyerek tovább fut, Istvánné, 
Racskó Anna csapatvezető pedig 
megjegyzi: 

, Egész nap velünk lennének. 
Ugy kell őket haza kergetni. 

A , velünk" ebben a beszélgetésben 
az úttörőcsapatot jelenti, amely 
Janko Krály író és költő nevét viseli. 
A szlovák nép Petőfijének nevét. 
Békés megyében vagyunk, Tótkom- 
lóson, a szlovák nemzetiségi iskolá- 
ban. 


A régi, emeletes épületben rossz a 
vízellátás, a fűtés. Mégis vidám az 
élet. A 150 diák harmadrésze kis- 
dobos, 74 elsős pedig szeretne az 
lenni. 


Az osztályokban több helyütt 
nemzetiségi falon díszlenek a piros- 
fehér-fekete szőttesek, gyönyörű tö- 
rölközők és jellegzetes virágmotívu- 
mokkal teleírt kerámiák. A folyosó- 
kon tablók sora ad hírt a kisdobosok 
és úttörők munkájáról. A tüzetes 


szemlélő — feltéve, ha tud szlová- 
kul — cikkekből ismerheti meg a 
gyerekek életét, a hajdaniakét és a 
most Tótkomlóson élőkét. Böngész- 
heti a külföldi gyermekek mozgalmi 
jelképeit is: emblémák, jelvények, 
nyakkendők sorakoznak a falakon. 
Es a gyermekévi rajzpályázat reme- 
kei, , A világ gyermekei" cím alatt. 

A legnagyobb találmány mégis a 
szakkör. A szlovák iskola Művészet- 
barát szakköre nem akármilyen! 
A különös vállalkozás részvevői a 
művészeteken kívül a technikával, a 
természettel is barátkoznak. Mi eb- 
ben a találmány? Az a felismerés, 
hogy a gyerekeket sokkal több dolog 
érdekli, mint ahány szakkörre futná 
az idejükből. Így viszont nem ma- 
radnak ki semmiből. A vezetőjük, 
Lehoczki Istvánné munkáját csak- 
nem a fél tantestület segíti. 


A szakkör benevezett a Művésze- 
tek vándorútján és a Barátunk... 
mozgalomba. A kulturális seregszem- 
lére rajzokkal és bábjátékokkal ké- 
szültek. A műsort a tanév végén — 
szlovákul — a szülőknek is előadják. 


Elsősorban megyéjükkel ismer- 
kednek. Gyakran kirándulnak. 
Evente ingyen-buszon, a környék 
üzemeinek, TSZ-einek jóvoltából. 
Kezdetben a szülők csak nehezen 
engedték el csemetéiket egy-egy mú- 
zeumi sétára, túrára. A gyerekek 
meg, bizony, elmentek, sőt, elrohan- 
tak a látnivalók mellett, anélkül, 
hogy felfedeztek volna valamit kö- 
zülük. Ma már mindenki tudja, aki 
útnak indul, hová, miért megy. A tú- 
rák előkészítésére sok szabadidőt ál- 
doz a szakkör. Jelszó: Ki az iskolá- 
ból! Azért bent is találnak foglala- 
tosságot bőven. A barkácsolók pél- 
dául bábfalat készítettek a színját- 
szóknak. A szakkör első saját báb- 
falát! 

Abban a teremben, ahol a szak- 
köri foglalkozásokat tartják, január 
óta függ egy felhívás: , Ez a ti éve- 
tek. Írjátok meg bátran gondjaitokat, 
véleményeteket, kéréseiteket!" A fel- 
hívás alatt óriási boríték. Már púpos 
a benne gyülekező levelektől. A csa- 
patparlament előtt csupán rendsze- 
rezni kell a véleményeket és kívánsá- 
gokat. A legutóbbi parlamenten el- 
mondott kérésekből sok még nem 
teljesülhetett: a gyerekek keveset 
foglalkozhatnak zenével, sporttal. 
Nincs klubjuk, csapatotthonuk. Ezt 
is elmondják majd újra. Bíznak hall- 
gatóikban és önmagukban. 


Józsa Teréz 


Móra Ferenc születésének 
100. évfordulójára készülő- 
dünk. Mivel itt a tavasz, és 
remélhetőleg azzal együtt a 
jó idő, javasoljuk, hogy aka- 
dályversennyel egybekötött 
kirándulással készüljetek erre. 
Az akadályverseny elképzel- 
hető úgy, hogy két raj közö- 
sen tartja és egy őrs a rende- 
ző. Mindenesetre az úttörők, 
ifjúvezetők és természetesen 
a tanító nénik találékonysága 
nélkülözhetetlen. 

Hogyan kezdjünk hozzá? 

Titkosírásos levéllel, me- 
lyen a rendezők jelzik, mi ké- 


Kincsettalált 
nyakkendő 


e jo fak. kg 


szül. A levelet a faliújságon 
helyezzétek el! 

Minden őrs kap menetle- 
velet. Erre kerülnek a ,,pon- 
tok". Ebben az esetben a leg- 
jobb válaszért , nagy köd- 
mön", közepesért , kis köd- 
mön", helytelenért pedig ha- 
talmas felkiáltójel, , égbekiál- 
tó" jár. Radírból készült pe- 
cséttel kerülnek ezek a jelek 
a menetlevelekre az állomá- 
sokon. A legtöbb , nagy köd- 
mön"-t elért őrs jutalma egy 
kisdobosnyakkendő, mely- 
nek csücskébe valamelyik 
ügyes nagylány, vagy anyuka 


olyan tulipánt hímzett, ami- 
lyennel Móra Ferenc édes- 
apja a , remekes szűcs? ékesí- 
tette a ködmönöket, szűrö- 
ket. Természetesen az aka- 
dályversenyen az indulhat, 
aki elolvasta a Kincskereső 
kis ködmön című könyvet! 

Milyen állomások lehet- 
nek? Sokfélék — és minden 
állomáson úttörő, ifjúvezető, 
szülő vagy pl. a patronáló 
üzem egyik dolgozója adja a 
feladatokat és írja a menet- 
levelet. 

Egyik állomás lehet az, 
hogy Gergő kishúga beteg, 
vidítsátok fel dallal, játék- 
kal, tréfával! Vagy: az állo- 
másvezető tanszereket mutat, 
s azokból három olyant kell 
kiválasztani, amilyent Gergő 
használt (palatábla, kréta, fü- 
zet, tintatartó, golyóstoll, 
négyszínű toll, filctoll készlet, 
zsebszámológép, radír, olva- 
sókönyv, tollszár, tollszem, 
itatós stb.). Vagy: az egyik 
állomáson mindenféle ruha 
található, modern csakúgy, 
mint régimódi. Ezekből állít- 
sátok össze, mit viselt Küs- 
mödi! Legalább hét-nyolc ér- 
dekes állomás legyen! 

Az biztos, hogy jól szóra- 
koztok, és menet közben erő- 
södik őrseitek, rajotok össze- 
tartozása, összefogása. Tehát 
kincset találtok mindannyian! 


Molnár Istvánné 
csapatvezető ötlete 
(Gödöllő) 

Dobra verjük 


Május elsején 


Hétszáz kiváló gyűjtő. Az idén a hulladékgyűjtési versenyben legkiválóbb 
kisdobosok és úttörők — hétszázan — jutalomtáborozásra mehetnek. Érde- 


. mes tehát még rákapcsolni! Annál is inkább, mivel a teljesítmények összege- 


zésének határideje 1979. június 20. 


Tervapata — szurkos fazék, finn játék. A játékosok alkotta kör: a szurkos 
fazék, a játékosok a krumplik, a kör mögött járó a szakács. Aki nem veszi 
észre a háta mögött leejtett kendőt, beáll a kör közepébe. Ha már egy kivé- 
telével mindnyájan a körbe kerültek, akkor a szakács egy fadarabbal a játé- 
kosok, azaz a krumplik két felfújt arcát , megszúrkálja", hogy megállapítsa, 
, puhára főttek-e"? Így módjában van tetszése szerint egynéhány 12] 
újra kiengedni, akikkel a játékot ismét folytatja. 

(Lukácsy András : Népek játékai című könyvéből) 


Doktortáska, e havi mellékletünk elkészítésének leírása. A táska körvo- 
nalát és a fogója alatti fehér lapocskát vágjátok körül. A szaggatott vonalak 
mentén hajtogassátok táska formájúra. A pettyes nyelvecskét kenjétek be ra- 
gasztóval, illesszétek egymásra úgy, hogy a táska oldala bezáruljon. Míg ez 
szárad, a hőmérőt, a szívhallgató és a fejtükör alkatrészeit vágjátok ki. A szív- 
hallgató a zöld kúpocska. A palástot körbehajtva ragasszátok össze a pettyes 
sávon. A zöld karika belsejéből vágjátok ki a fehér kört, a nyelvecskéket be- 
hajtva ragasszátok a kúp széles aljára. Nézzétek meg a mellékelt rajzot! Egy 
méter vastag gyapjúfonalat hajtsatok félbe, itt csomózzátok meg, és dugjátok 
át a kúpon. Sodorjátok meg a fonalat és kb. a 30. cm után ismét csomózzátok 
meg. Innen kétfelé ágazik a fonal, hogy a fületekbe dughassátok. De nehogy 
kicsússzon, füldugószerűen sok csomóra kötözve, áthurkolva, tökéletes lesz 
a vizsgálathoz. — A világoskék fejtükör akkor hasonlít az igazihoz, ha ezüst- 
papírral (vagy alufóliával) leragasztjátok. A fehér köröket (3 db) itt is vágjá- 
tok ki. A sárga lapocskát hajtsátok be a szaggatott vonalnál, az A betűs lyu- 
kakba dugjatok iratkapcsot és most ragasszátok le. Így a tükör le-fel mozgat- 
ható, és egy kb. 50 cm gumiszalagot is keresztülhúzhattok rajta, amit aztán 
össze kell varrni. e 


, Ayu zászlót vsz, A nemim soknrod, 

úgy megyünk majd a nan atatt. mos szet hoz a vilag. 


Pocak volk a vadász, matöljkke mg AE áll 
Szegeny PBocak fel ora hosszat SANTA minket ! 
Cotfi, te hány here matt taltálbod 1869 a TF rö 
tant SZRF a kepen § 


Í. Jarvrika! Én jobb vadász tenniki gat át 
I cak, mut 3 hnuc aladt mindudut 1 
Köona sik, Vérem ké el Apa se mágíjátl s : 

Különben te bújtál e a legjobban! Szia! 


Marék Veronika munkáia 


Postafiók 100 


Nevetőszemű napocska mosolyog 
rám a lovászi 160. számú Petőfi út- 
törőcsapat harmadikos kisdobosának, 
Bagó Andrisnak leveléből. , Nálunk 
nagyon jó a kapcsolat az úttörők és 
kisdobosok között. A másodikos és 
negyedikes kisdobosokat a hatodi- 
kosok és nyolcadikosok kirándulásra 
hívták meg. Csodálatos a mi vidé- 
künk! Sok a domb, közel van az erdő. 
Így aztán nem kell messzire mennünk 
egy kirándulás kedvéért: Előkerültek 
a bográcsok. Főtt a finom paprikás- 
krumpli. Míg készült, közösen éne- 
keltünk. Egy másik alkalommal a 
nyolcadikosok irodalmi vetélkedőt 
rendeztek, a hatodikosok meg me- 
sedélutánt tartottak. Télen a hetedi- 
kesek minket, harmadikosokat szán- 
kóversenyre vittek a közeli dom- 
bokra. Remekül éreztük magunkat! 
A legifjabb úttörők, az ötödikesek 
Télapókor meglepték az elsősöket. 
Folyamatosan készítik fel őket a kis- 
dobos életre, az ígérettételre." 

A következő érdekes levelem Be- 
rettyóújfalu-Gyermekvárosból érke- 
zett: 

, Örömmel írjuk, hogy községünket 
várossá nyilvánították! Itt működik 
az Elzett művek, a Tejporgyár, a Ru- 
hagyár és a hatalmas nagy malom, 
mely lisztet őröl mindennapi étke- 
zésünkhöz. Lakóhelyünk szépítésé- 
ben mi is feladatot vállaltunk. Alig 
várjuk a jó időt, hogy részt vehes- 

sünk intézetünk parkosításában. Sze- 
retnénk levelezni negyedikes kis- 
dobosokkal! Sokat mesélnénk nekik 
egyre fejlődő, szépülő városunkról. 
Címünk: negyedikes Móra Ferenc 
raj, .  Berettyóújfalu-Gyermekváros 
4100." 

A napsugáron kívül még katicaboga- 
rat is rajzoltak a gyerekek a követke- 
ző levélre. Joggal, hisz azt írják: 

, Őrsünk neve Katicabogár. Har- 
madikosok vagyunk és a bikali 3017 
Hunyadi János úttörőcsapat kisdobo- 
sai. Az őrsvezetőnkkel együtt heten 
vagyunk. Szeretünk tanulni, szíve- 
sen segítünk egymásnak és a kiseb- 
beknek. Bukásmentes őrs akarunk 
lenni. Hozzánk tartozik még Nevetős 
Kata nevű kedvelt bábunk. Van egy 
kedves patronáló felnőtt brigádunk. 
Velük gyakran találkozunk. Szeret- 
jük az izgalmas feladatokat. Jelenleg 
éppen Meseország felépítésén fára- 
dozunk. Pajtási üdvözlettel Gungl 
Anikó őrsvezető, Lakatos Gabi őrs- 
vezető helyettes, Koszorús Tímea 
mókamester, Nagy Renáta nyakken- 
dőfelelős, Balogh Andrea nótafa, 
Fábián Diána szakács, Papp Erika 
zászlóvivő." 

A héttagú-hétpettyes Katicaboga- 
rak teljes címe — levelezni kívánók, 
figyelem! — Bikal, Ált. Iskola 
7346. 

Nehéz helyzetbe kerültem a követ- 
kező levelet olvasva. , Egy kis köz- 


Mrena Ferenc rajza, Tiszaföldvár, Kőrösi Csoma S. u. 120. 5430 


ségből, Ebesről írunk. Rajunk Ság- 
vári Endre nevét viseli és negyedik 
á osztályosok vagyunk. Érdekes ese- 
ményről szeretnénk most beszámol- 
ni.  Rajvezetőségünk ugyanis  csa- 
takiáltás-író versenyt hirdetett a 
Nemzetközi Gyermekév tiszteletére. 
Mindenki egy-két csatakiáltással pá- 
lyázhatott. Örsönként és egyénen- 
ként is pályáztunk. A zsüri nehéz 
helyzetben volt nagyon. Szeretnénk 
elküldeni munkáinkat, mert kíván- 
csiak vagyunk, melyik tetszett leg- 
jobban a szerkesztőségnek. Vala- 
mennyi csatakiáltás a faliújságra ke- 
rült, és rajvezetőnk mindenkit meg- 
dicsért. Beírtuk ezeket a rajnaplóba 
is. A faliújságunkat egy igazi Cimea 
Viki díszíti, , akit" egy édesanya ké- 


szített.  Ráduly Irén  rajkrónikás 
Ebes, Ady E. u. 4. Ált. Iskola 
4211." 


Elolvastam mind a tizenegy elküldött 
csatakiáltást. Nemcsak a zsüri, de 
szerkesztőségünk is nehéz helyzet- 
ben volt. Azért ide írok közülük né- 
hányat azzal a megjegyzéssel, hogy 
máshol is érdekes lenne ilyen Cimeás 
csatakiáltás-versenyt rendezni! Raj- 
ta! Tehát akkor csatakiáltsunk ebesi 
módra: 

, Cimea Viki bátor gyerek — mindig 
segít, ahol lehet, rá-rá, hajrá" 

"A Cimea azt jelenti, az öt földrész 
gyerekei — tanulják egymás játékát, 
így lesz szebb a barátság! Hurrá!" 


Kisdobos 


Ha elkészítetted az előző számunk- 
ban leírt indián tolldíszt, bizonyára 
érdekel, hogyan csinálhatsz TIPI- 
nek nevezett indián sátrat. Kertben, 
közeli erdőszélen, kempingezéskor 
mindig jó, ha van saját elbúvásra, 
félrehúzódásra alkalmas terület, zug, 
kuckó! Ide barátságos üldögélésre, 
beszélgetésre meghívhatod , sápadt- 
arcú testvéredet", vagyis pajtásodat 
a szomszédból. 


A valódi TIPI vagy VVIGWVAM kúp- 
alakban földbeszúrt rúd-vázra fekte- 
tett állatbőr. Ezt ponyvafélével he- 
lyettesítheted. Alakja a kúp palástjá- 
nak kb. negyede. Ezt úgy készítheted 
el, mondjuk egy 1,5x3 m nagyságú 
használt . anyagon,  sátorvásznon, 
autóponyván, pévécé-fólián, hogy le- 
fekteted a földre (1. ábra), és körző 
helyett egy leszúrt cövek (C), zsinór 
(ZS), léc (L) segítségével filctollal 
(F) megrajzolod a körvonalait. Két 
szélén ráhagysz vagy kétujjnyit (--- 
tel jelölve) a visszahajtásra. A kúp 
palást darabhoz szerzel 6-7 darab, 
2-2,5 m hosszú rudat, karót, s ezeket 
sugárirányban ráteszed, majd pl. rag- 
tapasszal ráragasztod (2.) az anyagra. 
A könnyen hordozható ,tipi" felál- 
lítása úgy történik, hogy a rudakat 
felül összekötözöd (3.), alsó, kihe- 
gyezett végüket pedig köralakban a 
földbe szúrod. 


Ha nincs ,öröktipi" készítéséhez 
alkalmas anyagod, nyaraláskor, kem- 
pingezéskor két plédet is felhasznál- 
hatsz..A két pléd hosszabbik oldalait 
biztosítótűkkel összetűzöd vagy nagy 
öltésekkel összevarrod (4.), krétával 
előrajzolás után hajtogatásokkal a 
kellő formára alakítod, majd ráöltö- 
geted-tűzöd a sátorkarókat. Ha vég- 
legesen megkapott anyagból van a 
tipid, mértani formákkal díszítheted 
(5.), színes műanyag szigetelőszalag 
felragasztásával, szalagcsíkok felvar- 
rásával. 


Fontos kellék az indiánoknál az 
,amuletteket" tartó  , orvosságos 
zacskó". (6.) Ez 30 cm átmérőjű bőr, 
műbőr, pévécé körlap. Körben lyu- 
kasztgasd ki, s a lyukakba zsinórt, 
bőrzsinórt fűzz. Szükséges még a 
sbékepipa" (7.). Ez egy kicifrázott 
kétarasznyi ágból, s egy rövid vas- 
tagabb ágdarabból áll. 

Gyufarejtvény 


Keresztrejtvény 3 


Vízszintes: 1. Szereti és oktatja a gyerekeket. 08 
Névelővel zárószerkezet/8 .Vasút eleje. 9. Így hívták 
régen az általános iskolát. 11. Világrész. 13. Zug. 
14. Kettős mássalhangzó. 16. Lánynév becézve: 18." 


Rakjátok ki gyutából ezédtiél Grék zöge Hi Bő étek Régi férfinév.(19. Róka közepe. 20. Igekötő. 21. Szi- 
3 málsstgrá ma- (23 


el három gyufát úgy, hogy csak hat h 
radjon. Zak h. v2eg 


Jaj 23."Azonos magánhangzók. 24.-Az első két betű. 
Függőleges: 1. Remek szórakozás. 2. Alattomos, su- 
nm nyi. 3. Felkiáltás. 4. Két egyforma. 5. Szállítóeszköz. 
PERES ( 6. ÓTEK. (10. ?tedve, h-t Lánynév. 15. Társasjáték. 
zem öröszul. 22. Ének. 23. Rag. 25. Azonos ma- 

Hol kell nhangzók. sú 
. A keresztrejtvényből csak a vízszintes 1. és a függő- 

E 1. megfejtését írjátok meg. 


4 


Az egyik korongtól elindulva a nyíl irányában szá- 5 
molva a hetedik korongot vegyétek fel. Számoljatok HF 
tovább és a hetediket újra vegyétek fel, stb. Hol kell 5" 
kezdeni a kiszámolást, ha azt akarjuk, hogy a 8. ko- f 

